
พระราชกฤษฎีกา
ออกตามความในประมวลรัษฎากร
ว่าด้วยการยกเว้นรัษฎากร (ฉบับที่ ๘๑๒)
พ.ศ. ๒๕๖๙
______________

พระบาทสมเด็จพระปรเมนทรรามาธิบดีศรีสินทรมหาวชิราลงกรณ
พระวชิรเกล้าเจ้าอยู่หัว
ให้ไว้  ณ  วันที่   ๓๑ ตุลาคม  พ.ศ. ๒๕๖๙   
เป็นปีที่ ๑๑ ในรัชกาลปัจจุบัน
	
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
มีพระบรมราชโองการโปรดเกล้าฯ ให้ประกาศว่า
โดยที่เป็นการสมควรแก้ไขเพิ่มเติมการยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ
และอากรแสตมป์ ให้แก่บุคคลธรรมดาหรือบริษัทหรือห้างหุ้นส่วนนิติบุคคล ในบางกรณี
	อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๓ (๑)
แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๐) 
พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
มาตรา	๑	พระราชกฤษฎีกานี้เรียกว่า “พระราชกฤษฎีกาออกตามความในประมวลรัษฎากร 
ว่าด้วยการยกเว้นรัษฎากร (ฉบับที่ ๘๑๒) พ.ศ. ๒๕๖๙”
มาตรา	๒	พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
มาตรา	3	ให้เพิ่มความต่อไปนี้เป็นมาตรา 7/1 แห่งพระราชกฤษฎีกาออกตามความใน
ประมวลรัษฎากร ว่าด้วยการยกเว้นรัษฎากร (ฉบับที่ 735) พ.ศ. 2564
“มาตรา 7/1 ให้ยกเว้นภาษีเงินได้ตามส่วน 2 และส่วน 3 หมวด 3 ในลักษณะ 2
แห่งประมวลรัษฎากร สำหรับเงินได้เท่าจำนวนเงินหรือเท่ากับราคาทรัพย์สินที่โอนให้วิสาหกิจเพื่อสังคม
ที่ได้จดแจ้งต่ออธิบดีตามมาตรา 11 แล้ว โดยไม่มีค่าตอบแทนผ่านระบบบริจาคอิเล็กทรอนิกส์
ที่ได้กระทำตั้งแต่วันที่ 1 มกราคม พ.ศ. 2567 เป็นต้นไป ดังต่อไปนี้
(1)	สำหรับบุคคลธรรมดา ให้ยกเว้นสำหรับเงินได้พึงประเมินหลังจากหักค่าใช้จ่ายและ
หักค่าลดหย่อนตามมาตรา 47 (1) (2) (3) (4) (5) หรือ (6) แห่งประมวลรัษฎากร เท่าจำนวนเงิน
ที่โอนให้วิสาหกิจเพื่อสังคม แต่เมื่อรวมกับเงินบริจาคตามมาตรา 47 (7) แห่งประมวลรัษฎากรแล้ว
ต้องไม่เกินร้อยละสิบของเงินได้พึงประเมินหลังจากหักค่าใช้จ่ายและหักลดหย่อนนั้น

                                                                                                     / (2) สำหรับ ..
(2)	สำหรับบริษัทหรือห้างหุ้นส่วนนิติบุคคล ให้ยกเว้นสำหรับเงินได้เท่าจำนวนเงินหรือ
ราคาทรัพย์สินที่โอนให้วิสาหกิจเพื่อสังคม แต่เมื่อรวมกับรายจ่ายเพื่อการกุศลสาธารณะหรือ
เพื่อการสาธารณประโยชน์ตามมาตรา 65 ตรี (3) (ข) แห่งประมวลรัษฎากรแล้ว ต้องไม่เกินร้อยละสองของกำไรสุทธิ
การได้รับยกเว้นตามวรรคหนึ่ง ให้เป็นไปตามหลักเกณฑ์ วิธีการ และเงื่อนไขที่อธิบดีประกาศ
กำหนด”
มาตรา 4 ให้เพิ่มความต่อไปนี้เป็นมาตรา 8/1 มาตรา 8/2 และมาตรา 8/3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 735) พ.ศ. 2564
“มาตรา 8/1 ให้ยกเว้นภาษีเงินได้ตามส่วน 2 และส่วน 3 หมวด 3 ในลักษณะ 2
แห่งประมวลรัษฎากร สำหรับการบริจาคผ่านระบบบริจาคอิเล็กทรอนิกส์ให้แก่กองทุนส่งเสริมวิสาหกิจ
เพื่อสังคมที่ได้กระทำตั้งแต่วันที่ 1 มกราคม พ.ศ. 2567 ถึงวันที่ 31 ธันวาคม พ.ศ. 2571
ดังต่อไปนี้
(1) สำหรับบุคคลธรรมดา ให้ยกเว้นสำหรับเงินได้พึงประเมินหลังจากหักค่าใช้จ่ายและ
หักลดหย่อนตามมาตรา 47 (1) (2) (3) (4) (5) หรือ (6) แห่งประมวลรัษฎากร เป็นจำนวนสองเท่า
ของจำนวนเงินที่บริจาค
(2) สำหรับบริษัทหรือห้างหุ้นส่วนนิติบุคคล ให้ยกเว้นสำหรับเงินได้เป็นจำนวนสองเท่า
ของรายจ่ายที่บริจาค ไม่ว่าจะได้จ่ายเป็นเงินหรือทรัพย์สิน
มาตรา 8/2 การยกเว้นภาษีเงินได้ตามมาตรา 8/1 (1) ให้เป็นไปตามหลักเกณฑ์
และเงื่อนไข ดังต่อไปนี้ 
(1) ต้องนำเงินได้ที่ได้รับยกเว้นภาษีเงินได้ตามมาตรา 8/1 (1) มารวมคำนวณกับเงินได้
ที่ได้มีพระราชกฤษฎีกาที่ออกตามความในประมวลรัษฎากรกำหนดให้มีการยกเว้นภาษีเงินได้เป็นจำนวนสองเท่า
ของเงินที่ได้จ่ายตามกรณีที่กำหนดไว้และไม่เกินร้อยละสิบของเงินได้พึงประเมินหลังจากหักค่าใช้จ่ายและหักลดหย่อนตามมาตรา 47 (1) (2) (3) (4) (5) หรือ (6) แห่งประมวลรัษฎากร
(2) เมื่อรวมคำนวณเงินได้ตาม (1) แล้ว ต้องไม่เกินร้อยละสิบของเงินได้พึงประเมินหลังจาก
หักค่าใช้จ่ายและหักลดหย่อนตามมาตรา 47 (1) (2) (3) (4) (5) หรือ (6) แห่งประมวลรัษฎากร
(3) หลักเกณฑ์และเงื่อนไขอื่นที่อธิบดีประกาศกำหนด
มาตรา 8/3 การยกเว้นภาษีเงินได้ตามมาตรา 8/1 (2) ให้เป็นไปตามหลักเกณฑ์และเงื่อนไข
ดังต่อไปนี้
(1) ต้องนำเงินได้ที่ได้รับยกเว้นภาษีเงินได้ตามมาตรา 8/1 (2) มารวมคำนวณกับรายจ่าย
ที่ได้มีพระราชกฤษฎีกาที่ออกตามความในประมวลรัษฎากรกำหนดให้มีการยกเว้นภาษีเงินได้เป็นจำนวนสองเท่าของรายจ่ายและไม่เกินร้อยละสิบของกำไรสุทธิก่อนหักรายจ่ายเพื่อการกุศลสาธารณะหรือ
เพื่อการสาธารณประโยชน์ และรายจ่ายเพื่อการศึกษาหรือเพื่อการกีฬาตามมาตรา 65 ตรี (3) (ข)
แห่งประมวลรัษฎากร


                                                                                / (2) เมื่อรวม ...
(2) เมื่อรวมคำนวณรายจ่ายตาม (1) แล้ว ต้องไม่เกินร้อยละสิบของกำไรสุทธิก่อนหักรายจ่าย
เพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา
ตามมาตรา 65 ตรี (3) (ข) แห่งประมวลรัษฎากร
(3) หลักเกณฑ์และเงื่อนไขอื่นที่อธิบดีประกาศกำหนด”
มาตรา 5 ให้เพิ่มความต่อไปนี้เป็นมาตรา 9/1 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 735) พ.ศ. 2564
“มาตรา 9/1 ให้ยกเว้นภาษีเงินได้ตามส่วน 2 และส่วน 3 หมวด 3 ภาษีมูลค่าเพิ่ม
ตามหมวด 4 ภาษีธุรกิจเฉพาะตามหมวด 5 และอากรแสตมป์ตามหมวด 6 ในลักษณะ 2
แห่งประมวลรัษฎากร ให้แก่บุคคลธรรมดาหรือบริษัทหรือห้างหุ้นส่วนนิติบุคคล สำหรับเงินได้ที่ได้รับจากการโอนทรัพย์สินหรือการขายสินค้า หรือสำหรับการกระทำตราสารอันเนื่องมาจากการโอนทรัพย์สิน
ให้แก่วิสาหกิจเพื่อสังคมโดยไม่มีค่าตอบแทนตามมาตรา 7/1 หรือการบริจาคทรัพย์สินให้แก่กองทุน
ส่งเสริมวิสาหกิจเพื่อสังคมตามมาตรา 8/1 โดยผู้โอนจะต้องไม่นำต้นทุนของทรัพย์สินหรือสินค้า
ซึ่งได้รับยกเว้นภาษีดังกล่าวมาหักเป็นค่าใช้จ่ายในการคำนวณภาษีเงินได้ของบุคคลธรรมดาหรือบริษัท
หรือห้างหุ้นส่วนนิติบุคคล ทั้งนี้ สำหรับการโอนหรือการบริจาคทรัพย์สินที่ได้กระทำตั้งแต่วันที่
1 มกราคม พ.ศ. 2567 เป็นต้นไป”
มาตรา	6 ให้ยกเลิกความในมาตรา 11 แห่งพระราชกฤษฎีกาออกตามความในประมวล
รัษฎากร ว่าด้วยการยกเว้นรัษฎากร (ฉบับที่ 735) พ.ศ. 2564 และให้ใช้ความต่อไปนี้แทน
“มาตรา 11 วิสาหกิจเพื่อสังคมประเภทไม่แบ่งปันกำไรที่ประสงค์จะได้รับสิทธิประโยชน์ทางภาษี
ตามมาตรา 5 และวิสาหกิจเพื่อสังคมที่ประสงค์จะให้บุคคลซึ่งสนับสนุนกิจการของตนได้รับสิทธิประโยชน์
ทางภาษีตามพระราชกฤษฎีกานี้ ให้จดแจ้งความประสงค์ต่ออธิบดีภายในวันสุดท้ายของรอบระยะเวลาบัญชี
ที่ได้รับการจดทะเบียนตามกฎหมายว่าด้วยการส่งเสริมวิสาหกิจเพื่อสังคม เว้นแต่ระยะเวลาที่วิสาหกิจ
เพื่อสังคมได้รับการจดทะเบียนตามกฎหมายว่าด้วยการส่งเสริมวิสาหกิจเพื่อสังคมถึงวันสุดท้ายของ
รอบระยะเวลาบัญชีที่ได้รับการจดทะเบียนดังกล่าวเป็นระยะเวลาน้อยกว่าเก้าสิบวัน ให้จดแจ้งความประสงค์
ต่ออธิบดีภายในเก้าสิบวันนับแต่วันที่ได้รับการจดทะเบียนตามกฎหมายว่าด้วยการส่งเสริมวิสาหกิจ
เพื่อสังคม
การจดแจ้งความประสงค์ต่ออธิบดีตามวรรคหนึ่งเฉพาะปีปฏิทินแรกที่พระราชกฤษฎีกานี้ใช้บังคับ ให้วิสาหกิจเพื่อสังคมมีสิทธิจดแจ้งความประสงค์ต่ออธิบดีตั้งแต่วันที่ได้รับการจดทะเบียน
ตามกฎหมายว่าด้วยการส่งเสริมวิสาหกิจเพื่อสังคมจนถึงหนึ่งร้อยแปดสิบวันนับจากวันสุดท้ายของ
รอบระยะเวลาบัญชีที่ได้รับการจดทะเบียนตามกฎหมายว่าด้วยการส่งเสริมวิสาหกิจเพื่อสังคม เว้นแต่
ระยะเวลาที่วิสาหกิจเพื่อสังคมได้รับการจดทะเบียนตามกฎหมายว่าด้วยการส่งเสริมวิสาหกิจเพื่อสังคม
ถึงวันสุดท้ายของรอบระยะเวลาบัญชีที่ได้รับการจดทะเบียนดังกล่าวเป็นระยะเวลาน้อยกว่าเก้าสิบวันให้จดแจ้งความประสงค์ต่ออธิบดีภายในสองร้อยเจ็ดสิบวันนับแต่วันที่ได้รับการจดทะเบียนตามกฎหมายว่าด้วยการส่งเสริมวิสาหกิจเพื่อสังคม


                                                                                                              / ในกรณี ...
ในกรณีที่วิสาหกิจเพื่อสังคมจดแจ้งความประสงค์ต่ออธิบดีเมื่อพ้นกำหนดเวลาตามวรรคหนึ่ง
หรือวรรคสอง ให้วิสาหกิจเพื่อสังคมและผู้สนับสนุนวิสาหกิจเพื่อสังคมนั้นได้รับสิทธิประโยชน์ทางภาษีตั้งแต่รอบระยะเวลาบัญชีหรือปีภาษีถัดจากรอบระยะเวลาบัญชีหรือปีภาษีที่ได้จดแจ้งความประสงค์ต่ออธิบดี
                           ทั้งนี้ ตามหลักเกณฑ์ วิธีการ และเงื่อนไขที่อธิบดีประกาศกำหนด”
มาตรา 7 การพิจารณาขยายกำหนดเวลาจดแจ้งความประสงค์ต่ออธิบดีตามบทบัญญัติมาตรา 11 วรรคสาม แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร 
(ฉบับที่ 735) พ.ศ. 2564 ที่ค้างพิจารณาอยู่ในวันก่อนวันที่พระราชกฤษฎีกานี้ใช้บังคับให้ดำเนินการต่อไป 
ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 735) 
พ.ศ. 2564 จนกว่าจะแล้วเสร็จ

 ผู้รับสนองพระบรมราชโองการ
        อนุทิน ชาญวีรกูล
         นายกรัฐมนตรี
